Կորի տեն Բոմ

Կորի տեն Բոմ (, ի ծնե՝ Կոռնելիա Յոհաննա Առնոլդա տեն Բոմ (), ), հոլանդացի քրիստոնյա կին, որը Նիդերլանդների նացիստական օկուպացիայի ժամանակ ստեղծել է ընդհատակյա կազմակերպություն, որը բազմաթիվ հրեաներին փրկել է ոչնչացումից։ Աշխարհի արդարակյաց է։

Կենսագրություն 
Կորի տեն Բոմը մեծացել է մեծ ընտանիքում, որի ղեկավարը Հաառլեմում ունեցել է ժամացույցի արհեստանոց։ Կորիի ծնողներն ու հորաքույրը, որոնք պատկանում են Նիդերլանդների ռեֆորմատական եկեղեցուն, բարեկամական հարաբերություններ են ունեցել բազմաթիվ հրեաների հետ, որոնց Կորիի հայրը մեծարել է, հատկապես, որպես «Աստծո ընտրյալ ժողովուրդ»։ 1920 թվականին Կորին մեկնել է Բազել՝ ժամային գործ սովորելու, և 1924 թվականին՝ դիպլոմ ստանալուց հետո, սկսել է աշխատել հայրական արվեստանոցում' Նիդերլանդներում դառնալով առաջին կին ժամագործը։ Բացի այդ, նա դասավանդել է կիրակնօրյա ծխական դպրոցում, որի համար միևնույն ժամանակ աշխատել է որպես աստվածաբանության ուսուցչուհի։

1940 թվականին Գերմանիան օկուպացրել է Նիդեռլանդները, որից հետո հոլանդացի հրեաները հայտնվել են համակենտրոնացման ճամբար ուղարկելու սպառնալիքի տակ։ 1942 թվականի մայիսին նրանց փրկության համար Կորիի ննջարանում կառուցվել է կեղծ աղյուսե պատ, որի ետնամասում կարող էին միաժամանակ թաքնվել 5-7 մարդ։ Մեկուկես տարվա ընթացքում տեն Բոմի տանը ապաստան է գտել շուրջ 800 մարդ, ինչպես հրեաները, այնպես էլ ընդհատակյա անձինք, սակայն աստիճանաբար աճում էին սննդի հայթայթման հետ կապված դժվարությունները։ Գաղտնահղելով պրովոկատորին՝ 1944 թվականի փետրվարի 28-ին գեստապոն տանն անարդյունք խուզարկություն է կազմակերպել և ձերբակալել տեն Բոմին։ Նրանք ուղարկվել են Շևենինգենի բանտ, որտեղ մարտի 16-ին Կորին հայտնվել է մենխցում։ Հունիսին նա քրոջ՝ Բեթսիի հետ տարհանվել է Հերցոգենբուշ համակենտրոնացման ճամբար, որտեղից սեպտեմբերին տեղափոխվել են Ռավենսբրյուկ համակենտրոնացման ճամբար։ Նրանց հաջողվել է Աստվածաշունչը տեղափոխել ճամբար և այն կարդացել են բանտարկյալների համար, որպեսզի իրենց կամքն ամրապնդեն և օգնեն գոյատևել։ Սուրբ Ծնունդից քիչ առաջ Բեթսին մահացել է, և նրա մահից մի քանի օր անց Կորին ազատ է արձակվել։

Պատերազմից հետո տեն Բոմն զբաղվել է նացիզմի զոհերի համար վերականգնողական կենտրոնների ստեղծմամբ և հաշտություն է քարոզել զոհերի և հանցագործների միջև։ Իր ելույթներով շրջել է ավելի քան 60 երկրում։ Նրա հիմնական թեման ներումն էր, որը հնարավոր է միայն Աստծո օգնությամբ։ Հեղինակ է մի քանի գրքերի, իսկ 1975 թվականին իր ինքնակենսագրության՝ «The Hiding Place»-ի («Թաքստոցը») հիման վրա ամերիկացի կինոռեժիսոր Ջեյմս Ֆ. Քոլիերը նկարահանել է համանուն ֆիլմը։

1967 թվականին Իսրայելի աղետի և հերոսության «Յադ Վաշեմ» ինստիտուտը նրան «Աշխարհի արդարակյաց» պատվավոր կոչումն է շնորհել։

1977 թվականին տեն Բոմը տեղափոխվել է Հարավային Կալիֆոռնիա։ Հաջորդ տարի նա երկու կաթված Է տարել. առաջինից հետո նա կորցրել է խոսելու ունակությունը, իսկ երկրորդի հետևանքը դարձել է լուծանքը։

Մահացել է 1983 թվականի ապրիլի 15-ին՝ իր ծննդյան օրը, երրորդ ինսուլտից հետո։

Պատերազմի տարիներին անձնվիրության համար Նիդերլանդների թագուհին տեն Բոմին ասպետի կոչում է շնորհել։ Նրա հայրենի տանը 1988 թվականից բացվել է թանգարան, որտեղ վերականգնվել է 1944 թվականի ինտերիերը։

Ընտրյալ ստեղծագործություններ 
 Gevangene en toch…, 1945.
 Maar één antwoord, 1950.
 Verslagen vijanden: over okkulte machten, 1966.
 De schuilplaats, 1972. — ISBN 90-6067-411-1.
 In het huis van mijn vader: de jaren vóór de Schuilplaats, 1976. — ISBN 90-6067-433-2.
 Zwerfster voor God, 1976. — ISBN 90-6067-263-1.
 Marsorders voor de eindstrijd, 1976. — ISBN 90-70048-02-7.
 Iedere dag nieuw: meditaties en gebeden, 1978. — ISBN 90-6067-466-9.
 Het beste deel komt nog, 1978. — ISBN 90-6067-067-1.
 Vertrouw op God, 1979. — ISBN 90-6067-120-1.
 Vader ten Boom: man Gods, 1979. — ISBN 90-6067-119-8.
 Leven in vreugde, 1979. — ISBN 90-6067-467-7.
 Vrijheid voor gevangenen, 1980. — ISBN 90-6067-150-3.
 Niet ik, maar Christus, 1983. — ISBN 90-6067-255-0.

Տես նաև 
 Բեթսի տեն Բոմ

Ծանոթագրություններ

Գրականություն

Արտաքին հղումներ 
 Կորի տեն Բոմի կենսագրություն
 «Թաքստոցը» Յակով Կրոտովի գրադարանում 
 Կորի տեն Բոմի՝ Հաառլեմում գտնվող թանգարանի կայք
 Կորի տեն Բոմի ելույթ 
 Կորի տեն Բոմի քաղվածքներ 

Հոլանդացի գրողներ
Հոլոքոստից փրկվածներ
Ինքնակենսագիրներ
Կաթվածից մահացածներ
Կանայք Երկրորդ համաշխարհային պատերազմում
Կալվինիստներ
Հոլոքոստի ժամանակ հրեաներին փրկածներ